เชฟกระทะเหล็ก ประเทศไทย ปะทะ เอเชีย

เชฟกระทะเหล็ก ประเทศไทย ปะทะ เอเชีย  เป็นรายการโทรทัศน์ไทยประเภทเกมโชว์แข่งขันทำอาหารที่ต่อยอดความสำเร็จจากรายการเชฟกระทะเหล็ก ประเทศไทย  โดยนำเชฟมืออาชีพที่เคยเข้าแข่งขันในระดับทีมชาติ จำนวน 4 ประเทศในทวีปเอเชีย ได้แก่ ประเทศจีน, ประเทศสิงคโปร์, ประเทศอินเดีย และประเทศเกาหลีใต้ และร่วมกับเชฟกระทะเหล็ก ประเทศไทย รวมเป็น 5 ประเทศ โดยรวมทีมกันประเทศละ 4 คน รวมทั้งหมด 20 คน มาแข่งขันกัน ทั้งรูปแบบตัวต่อตัว (One-on-One Battle) และแบบทีม (Team Battle) เพื่อสะสมคะแนนให้มากที่สุดในระยะเวลา 10 สัปดาห์ และรับถ้วยรางวัลเชฟกระทะเหล็กแห่งเอเชีย (Iron Chef Asia Trophy) ดำเนินรายการโดย ตั๊ก - นภัสรัญชน์ มิตรธีรโรจน์, ได๋ - ไดอาน่า จงจินตนาการ, กอล์ฟ - สัญญา ธาดาธนวงศ์ และ เป่าเป้ - เจสสิก้า หวัง ผลิตโดย บริษัท เฮลิโคเนีย เอช กรุ๊ป จำกัด ออกอากาศทุกวันเสาร์ เวลา 18:00 น. เริ่มออกอากาศครั้งแรกเมื่อวันที่ 19 กรกฎาคม พ.ศ. 2568 ทางช่อง 7HD และเผยแพร่ย้อนหลังทางเน็ตฟลิกซ์ ใน 25 ประเทศของทวีปเอเชีย
รูปแบบรายการ.
"เชฟกระทะเหล็ก ประเทศไทย ปะทะ เอเชีย" ในแต่ละตอนจะมีการแข่งขันทั้งหมด 2 รอบ ดังนี้
รอบ One-on-One Battle.
ก่อนเริ่มการแข่งขัน รายการจะเปิดเผยวัตถุดิบหลักก่อน จากนั้นเชฟทีมชาติทั้ง 5 ทีมจะต้องเลือกเชฟตัวแทนทีมชาติที่ทีมคิดว่าจะสามารถจัดการวัตถุดิบที่เปิดเผยมาได้ทีมละ 1 คนเพื่อเข้าไปทำอาหารภายในกรงเหล็ก ส่วนอีก 3 คนจะไปนั่งรวมกันที่สแตนด์ด้านข้างกรงเหล็ก โดยมีเวลาในการทำอาหาร 60 นาที และจะต้องเข้าไปเลือกวัตถุดิบและอุปกรณ์ในการทำอาหารในห้องเก็บของเชฟกระทะเหล็ก (Iron Chef Store Room) ภายในเวลา 5 นาที เมื่อหมดเวลา กรงเหล็กจะปิด และถ้าเข้าไปไม่ทัน จะถูกกันไว้ด้านนอกกรงเหล็กเป็นเวลา 5 นาที
นอกจากนี้ ยังจะมีภารกิจพิเศษ เรียกว่า Surprise Challenge โดยจะเปิดเผยวัตถุดิบปริศนา พร้อมวัตถุดิบเสริมในกล่อง หรืออุปกรณ์ พร้อมกำหนดโจทย์และกติกาการทำอาหารในโจทย์ดังกล่าว ซึ่งเชฟทุกคนจะไม่ทราบว่าโจทย์หรือวัตถุดิบจะออกมาในเวลาใด และเชฟทุกคนจะต้องบริหารเวลาด้วยตนเองในเวลาที่เหลือ เพื่อทดสอบการบริหารจัดการเวลาและการแก้ไขปัญหาเฉพาะหน้า
หลังจากหมดเวลา 60 นาทีในการทำอาหาร คณะกรรมการจะเข้าไปชิมอาหารของเชฟทุกคนที่ด้านหน้าแผนกครัวของเชฟแต่ละคน หลังชิมอาหารครบแล้ว จะลงคะแนนให้กับเชฟทุกคน จากนั้นจะเรียงลำดับคะแนนเพื่อคำนวณคะแนนสะสมที่เชฟทุกคนจะได้รับในแต่ละสัปดาห์ โดยในสัปดาห์แรก เชฟอันดับที่ 1 จะได้รับ 10 คะแนน และอันดับรองลงมาจะได้คะแนนที่ลดหลั่นลงไปอันดับละ 2 คะแนน และเกณฑ์คะแนนที่จะได้รับจะเพิ่มมากขึ้นในแต่ละสัปดาห์ สัปดาห์ละ 2 คะแนน โดยทีมชาติของเชฟที่ได้รับคะแนน 3 อันดับแรกในแต่ละสัปดาห์ จะชนะบายและไปรอแข่งขันต่อในสัปดาห์ถัด ๆ ไปได้ทันที ส่วนทีมชาติของเชฟที่ได้รับคะแนนเป็น 2 อันดับสุดท้ายในแต่ละสัปดาห์ จะต้องไปแข่งขันต่อในรอบ Team Battle
รอบ Team Battle.
ทีมชาติของเชฟที่ได้รับคะแนนเป็น 2 อันดับสุดท้ายของรอบ One-on-One Battle ในแต่ละสัปดาห์ จะต้องแข่งขันต่อในรอบนี้ โดยเชฟที่แข่งรอบ One-on-One Battle จะต้องเลือกเพื่อนร่วมทีมอีก 2 คนมาแข่งขันในรอบนี้ร่วมกับตนด้วย โดยแต่ละทีมจะต้องทำอาหารด้วยวัตถุดิบและรูปแบบโจทย์ที่กำหนด เพื่อให้คณะกรรมการหลักหรือคณะกรรมการพิเศษชิมอาหาร และลงคะแนนเพื่อหาทีมที่ชนะ 1 ทีม โดยมีเวลาในการทำอาหาร 45 นาที และจะต้องเข้าไปเลือกวัตถุดิบและอุปกรณ์ในการทำอาหารในห้องเก็บของเชฟกระทะเหล็กภายในเวลา 5 นาที เมื่อหมดเวลา กรงเหล็กจะปิด และถ้าเข้าไปไม่ทัน จะถูกกันไว้ด้านนอกกรงเหล็กเป็นเวลา 5 นาที
ทีมที่แพ้ในรอบนี้จะถูกหักคะแนนสะสมลง โดยในสัปดาห์แรก ทีมเชฟที่แพ้จะถูกหัก 2 คะแนน และเกณฑ์คะแนนที่จะถูกหักจะเพิ่มมากขึ้นในแต่ละสัปดาห์ สัปดาห์ละ 1 คะแนน
หลังเสร็จสิ้นการแข่งขันในสัปดาห์ที่ 10 เชฟทีมชาติที่มีคะแนนสะสมรวมมากที่สุดจะได้รับ ถ้วยรางวัลเชฟกระทะเหล็กแห่งเอเชีย (Iron Chef Asia Trophy) ไปครอบครอง
รายชื่อตอน.
ตอนที่ 1: ยินดีต้อนรับสู่ประเทศไทย!
"ออกอากาศ 19 กรกฎาคม 2568"
ตอนที่ 2: เซอร์ไพรส์แชลเลนจ์.
"ออกอากาศ 26 กรกฎาคม 2568"
โดยตัวแทนเชฟทีมชาติทั้ง 5 ประเทศในรอบนี้ เมนูที่เชฟทำ และคะแนนที่ได้รับ มีดังนี้
ตอนที่ 3: สีสันแห่งเอเชีย.
"ออกอากาศ 2 สิงหาคม 2568"
ตอนที่ 4: เกมพลิก.
"ออกอากาศ 9 สิงหาคม 2568"
ตอนที่ 5: พลังของกรงเหล็ก.
"ออกอากาศ 16 สิงหาคม 2568"
ตอนที่ 6: แท็กทีม.
"ออกอากาศ 23 สิงหาคม 2568"
ตอนที่ 7: ศิลปะแห่งการนำเสนอ.
"ออกอากาศ 30 สิงหาคม 2568"
ตอนที่ 8:.
"ออกอากาศ 6 กันยายน 2568"
ตอนที่ 9:.
"ออกอากาศ 13 กันยายน 2568"
ตอนที่ 10:.
"ออกอากาศ 20 กันยายน 2568"